ผู้การฯ จทบ.บุรีรัมย์ เข้าชี้แจงทำความเข้าใจชาวบ้านป่าดงใหญ่ อย่าบุกรุกซ้ำ
พลตรีเดชดุม นิชรัตน์ ชี้แจงชาวบ้านป่าดงใหญ่ จ.บุรีรัมย์ ที่ถูกผลักออกจากพื้นที่ ย้ำอย่าเข้ามาบุกรุกอีก ชี้ตอนนี้รัฐบาลกำลังดำเนินการพิจารณาความช่วยเหลือตามความเหมาะสม4 มิ.ย. 2558 เมื่อวานนี้ รายงานว่า วันนี้ (3 มิ.ย. 2558) พลตรีเดชอุดม นิชรัตน์ ผู้บังคับการจังหวัดทหารบกบุรีรัมย์และผู้บัญชาการกองกำลังรักษาความสงบ เรียบร้อยจ.บุรีรัมย์ พร้อมพ.อ.นิเวศน์ ฉายากุล รองผู้บังคับการจังหวัดทหารบกบุรีรัมย์ พ.ต.อ.ชาญชัย พงษ์พิชิตกุล รองผู้บังคับการตำรวจภูธรจ.บุรีรัมย์ ชวภณ ประชิตวัติ นายอำเภอโนนดินแดงและเจ้าหน้าที่ในสังกัดกรมอุทยานแห่งชาติสัตว์ป่าและพันธุ์พืชรวมถึงหน่วยงานที่เกี่ยวข้องได้ร่วมประชุมหารือแนวทางป้องกัน แก้ไขปัญหาชาวบ้านและผู้ไม่มีที่ทำกินเข้าไปบุกรุกป่าสงวนแห่งชาติดงใหญ่ ซ้ำอีกระลอกก่อนจะลงพื้นที่เข้าไปชี้แจงทำความเข้าใจกับชาวบ้านผู้บุกรุกป่าดงใหญ่ 3ใน 6 กลุ่ม ที่ถูกเจ้าหน้าที่ผลักดันออกจากป่า เมื่อเดือน ก.ค. 2557ที่ผ่านมา แต่ไม่ยอมเดินทางกลับภูมิลำเนายังปักหลักปลูกสร้างที่อยู่อาศัยอยู่ในป่ายางบ้านซับคะนิง ต.โนนดินแดง ซึ่งเป็นพื้นที่ สปก. และสำนักสงฆ์เพื่อรอการช่วยเหลือจากทางภาครัฐ โดยชาวบ้านทั้ง 3 กลุ่ม กว่า 50ครัวเรือนที่ยังปักหลักอยู่อ้างว่าไม่มีที่อยู่อาศัยและที่ทำกินเป็นของตัวเองพร้อมกันนี้เจ้าหน้าที่ยังย้ำให้ชาวบ้านกลุ่มที่ถูกผลักดันออกห้ามเข้า ไปบุกรุกจับจองพื้นที่ป่าดงใหญ่ซ้ำอีกหากใครฝ่าฝืนก็จะถูกดำเนินการตามกฎหมายทันทีอย่างไรก็ตามขณะนี้ทางเจ้าหน้าที่ได้มีการคัดกรองผู้ไม่มีที่ทำ กินจริงเพื่อเข้ารับความช่วยเหลือในเขตพื้นที่อ.โนนดินแดง กว่า 30 รายและนอกพื้นที่อีกกว่า 60 ราย รวมกว่า 90 ราย จากผู้บุกรุกทั้งหมดกว่า300 ครัวเรือน จำนวนกว่า 1000 คนขณะที่ชาวบ้านได้เรียกร้องให้รัฐบาลเร่งให้ความช่วยเหลือจัดหาที่อยู่อาศัยและที่ทำกินให้กับชาวบ้านที่ผ่านการคัดกรองตามที่รับปากไว้ด้วยพลตรีเดชอุดม นิชรัตน์ ผู้บังคับการจังหวัดทหารบกบุรีรัมย์ กล่าวว่ากลุ่มชาวบ้านที่ยังปักหลักพักคอยความช่วยเหลือจากรัฐบาลกว่า 50 ครัวเรือนทางภาครัฐก็ได้มีการคัดกรองพิสูจน์สิทธิ์ตามขั้นตอนแล้วขณะนี้รอการพิจารณาให้ความช่วยเหลือจากทางรัฐบาลแต่ก็ได้มีการเน้นย้ำไม่ให้ราษฎร กลุ่มดังกล่าวเข้าไปบุกรุกป่าดงใหญ่ซ้ำอีกให้รอความช่วยเหลือจากรัฐบาลตาม สิทธิและความเหมาะสมต่อไป
พลตรีเดชดุม นิชรัตน์ ชี้แจงชาวบ้านป่าดงใหญ่ จ.บุรีรัมย์ ที่ถูกผลักออกจากพื้นที่ ย้ำอย่าเข้ามาบุกรุกอีก ชี้ตอนนี้รัฐบาลกำลังดำเนินการพิจารณาความช่วยเหลือตามความเหมาะสม 4 มิ.ย. 2558 เมื่อวานนี้
การไล่รื้อ,จ.บุรีรัมย์,ป่าดงใหญ่,เดชอุดม นิชรัตน์,โนนดินแดง